

יום ראשון 08 יולי 2012, ‏י"ח תמוז תשע"ב

חזון,מנהיגות ופוליטיקה

הסתכלות בינתחומית על דוד בן-גוריון

קורס מיוחד לחניכי המכללה לבטחון לאומי סמסטר א' תשע"ג

טיוטא לדיון פנימי בלבד

דוד בן-גוריון היה לא רק ראש הממשלה הראשון של ישראל אלא גם שר הבטחון הראשון של המדינה, ייתרה מזאת, לא הייתה דמות משפיעה יותר מדמותו של ב"ג על צביונו המיוחד של צה"ל כצבא העם. קורס זה יחשוף בפניי חניכי מב"ל זוויות שונות ומגוונות מפועלו ומנהיגותו של מכונן המדינה וצה"ל.

בתפיסת החזון של דוד בן-גוריון אנו מזהים 'חזון על': החברה הישראלית כחברת מופת. חברת המופת 'הבנגוריונית' היא חברה בעלת ערכים קולקטיבים עם שייכות וזהות ערכית לארץ,למדינה, למורשת ולחברה. השירות הציבורי בתפיסתו של בן-גוריון חייב להוות בראש ובראשונה דוגמה אישית ומודל לחיקוי. השירות הציבורי בתפיסתו של בן-גוריון חייב לבוא מתוך תחושת שליחות ושייכות. בן-גוריון בנוסף להיותו מנהיג היה פוליטיקאי על כל המשתמע מכך כולל ההיבטים השליליים. עם זאת מלווה מנהיגותו של בן-גוריון בתחושת שליחות, הסתכלות מערכתית ושירות הציבור לפני טובתו האישית. מטרת העל לדעתנו בקורס זה היא להקנות לחניכי הקורס רוח גבית למנהיגות הבאה בראש ובראשונה מתוך תחושת שליחות והסתכלות רחבה על שלל הגורמים המשפיעים ובונים את החברה הישראלית.

כמו כן קורס המתמקד בדוד בן-גוריון מנהל דיאלוג מלא ומתמשך עם ארבעת צירי המב"ל:

* בטחוני, צבאי
* מדיני, דיפלומטי
* כלכלה
* חברה

הקורס יחולק לשני פרקים מרכזיים:

1. מבואות
2. סוגיות נבחרות מתוך עשייתו ומנהיגותו של בן-גוריון
3. סיורים בנושאי הקורס

במקביל להרצאות נקיים שיח טקסטואלי עם כתביו של ב"ג בהתאם לנושא השיעור.

הסדנאות הטקסטואליות יתבססו בעיקר על מאגר המידע והארכיון של מכוני בן-גוריון ולכן יתקיים שיעור ייעודי להיכרות עם מקורות היידע הללו.

לבקשת נציגי מב"ל נבחנת אפשרות לראות בקורס חלק מהמטלות האקדמיות של החניכים. אחת האפשרויות היא הגשת עבודה מסכמת אשר תבחן את אחת הסוגיות שנלמדו במהלך הקורס ותתעמק בו בדגש על ניתוח מסמכים ראשוניים מהארכיון.

כל שיעור יימשך שעתיים אקדמיות (1.5 שעות נטו) X מס' השיעורים המקנים 2 נק"ז.

יש לבחון עם אונ' חיפה האראית על הפרק האקדמי בקורס את אפשרות שיתוף הפעולה.

רצ"ב התוכנית המוצעת:

1. מבואות:

שיעורי המבואות יינתנו במשכים כפולים פעם בשבוע עם הפסקה בין השיעורים

* שיעור פתיחה: מבוא כללי על הקורס +

הרצאה: קווים כלליים בביוגרפיה של בן-גוריון: פרופ' מיכאל בר-זהר

* מהו 'חזון' בתפיסה הבנגוריונית: פרופ' זאב צחור: נשיא לשעבר, מכללת ספיר
* שיעור כפול:
* 'הגרפומניה של בן-גוריון ככלי עזר מופלא ללמידה':

 חלק א': היכרות עם ארכיון בן-גוריון הממוחשב ומאגר המידע של נאומים,פרסומים ומכתבים של בן-גוריון: גב' חנה פנשאו וגב' לילי אדר

 חלק ב': ניתוח מקורות ראשוניים- זווית ההיסטוריון: דר' פולה קבלו/דר' עופר שיף

* תפיסת המנהיגות של בן-גוריון: פרופ' טוביה פרילינג: אונ' ב"ג
* התפיסה הממלכתית של בן-גוריון: דר' ניר קידר, אונ' בר-אילן
* תפיסתו הביטחונית של בן-גוריון: פרופ' זכי שלום, אונ' ב"ג
* תפיסתו החברתית-כלכלית של בן-גוריון: פרופ' דני גוטוויין, אונ' חיפה

ב. סוגיות נבחרות בעשייתו, משנתו ומנהיגותו של בן-גוריון שיחולקו לפי נושאים- בטחון,חברה,מנהיגות:

* בגין ובן-גוריון-אויבים או שותפים: פרופ' אריה נאור, אונ' בן-גוריון
* 'בין יהודית ודמוקרטית' יחסו של בן-גוריון לסוגיית דת ומדינה:? אליעזר דון יחיא
* בן-גוריון וערביי ישראל: פרופ' יואב גלבר, אונ' חיפה
* בן-גוריון והגרעין: פרופ' זכי שלום, אונ בן-גוריון
* בן-גוריון והעלייה הגדולה: דר' אסתר מאיר, אונ' ב"ג
* בן-גוריון והשואה: פרופ' שלמה אהרונסון, האוניברסיטה העברית
* תפיסתו של בן-גוריון את צבא העם: פרופ' יגיל לוי, האונ' הפתוחה
* בן-גוריון אדריכל מלחמת סיני: פרופ' מוטי גולני, אונ' חיפה
* הנגב בחזונו של בן-גוריון והסתכלותו על כוחו של הנוער: דר' פולה קבלו, אונ' ב"ג
* 'בין המשורר למדינאי': אלתרמן ובן-גוריון: פרופ' דן לאור, אונ' ת"א
* בן-גוריון הפוליטקאי: דר' אבי בראלי, אונ' ב"ג

סיורים:

1. 'חצי שנה של הכרעות מרכזיות בתל-אביב: סיור בעקבות אתרים הנוגעים להכרעות מרכזיות של בן-גוריון בין ההכרזה באו"ם ב 29.11.1947 להכרזת המדינה. סיום הסיור בצפייה בהצגה: הילכו שניים יחדיו של תיאטרון אסנמל הרצליה והתיאטרון הקמארי: <http://he.wikipedia.org/wiki/%D7%94%D7%99%D7%9C%D7%9B%D7%95_%D7%A9%D7%A0%D7%99%D7%99%D7%9D_%D7%99%D7%97%D7%93%D7%99%D7%95>
2. בעקבות חזון בן-גוריון לנגב, הליכה ממצפה חגי לצריף, ביקור בצריף, ביקור בארכיון, סיור מקיף במדרשה הכולל מפגש עם חוקרים, סיור ומפגש בירוחם, שיחה עם סא"ל שלום אלפסי ב 'עיר הבה"דים'

הערה:

מדובר בטיוטה לדיון בלבד. לא נערכה עדיין פנייה למרצים לקבלת הסכמתם להשתתפות בקורס ומדובר בהצעה ראשונית בלבד

עלות הקורס:

עלות הרצאה 1,200 ₪/2,500 ₪ כולל נסיעות וביטול זמן בהתאם למרצה

ערך: יותם רגב, ראש היחידה להשתלמויות מערכת הבטחון במכון למורשת בן-גוריון